CELEX: 52007PC0093
Language: ro
Date: 2007-03-09
Title: Propunere de Directivă a Parlamentului European şi a Consiliului de modificare a Directivei 2006/66/CE privind bateriile şi acumulatorii şi deşeurile de baterii şi acumulatori, în ceea ce priveşte competenţele de executare conferite Comisiei

COMISIA COMUNITĂŢILOR EUROPENE

                                                   Bruxelles, 9.3.2007
                                                   COM(2007) 93 final

                                                   2007/0036 (COD)

                                       Propunere de

        DIRECTIVĂ A PARLAMENTULUI EUROPEAN ŞI A CONSILIULUI

                                     de modificare a

     Directivei 2006/66/CE privind bateriile şi acumulatorii şi deşeurile de baterii şi
     acumulatori, în ceea ce priveşte competenţele de executare conferite Comisiei

                                  (prezentată de Comisie)

RO                                                                                        RO
 ---pagebreak---                                            EXPUNERE DE MOTIVE

     Adaptarea Directivei 2006/66/CE la Directiva Consiliului 2006/512/CE (noua procedură de
     reglementare cu control)

     Decizia Consiliului 1999/468/CE din 28 iunie 1999 de stabilire a normelor privind exercitarea
     competenţelor de executare conferite Comisiei1, a fost modificată prin Decizia Consiliului
     2006/512/CE din 17 iulie 20062.

     Articolul 5a din decizia modificată introduce o nouă procedură de reglementare cu control
     care urmează să fie utilizată pentru măsuri cu caracter general în vederea modificării unor
     elemente neesenţiale ale unui act de bază adoptat în cadrul procedurii de codecizie, inclusiv
     prin eliminarea unora dintre aceste elemente sau prin completarea actului prin adăugarea unor
     noi elemente neesenţiale.

     Directiva 2006/66/CE privind bateriile şi acumulatorii şi deşeurile de baterii şi acumulatori şi
     de abrogare a Directivei 91/157/CEE a făcut obiectul acordului colegislatorilor după a treia
     lectură chiar înainte de intrarea în vigoare a noii decizii privind comitologia3. Directiva a
     intrat în vigoare după publicarea în Jurnalul Oficial din 26 septembrie 20064 şi, prin urmare,
     trebuie adaptată pentru a cuprinde, dacă este cazul, referinţe la noua procedură de
     reglementare cu control.

     1
            JO C 203, 17.7.1999, p. 1.
     2
            JO L 200, 22.7.2006, p. 11.
     3
            A treia lectură a PE din 4.7.2006 şi a treia lectură a Consiliului din 18.7.2006
     4
            JO L 266, 26.9.2006, p. 1.

RO                                                          2                                           RO
 ---pagebreak---                                                                  2007/0036 (COD)

                                                   Propunere de

                 DIRECTIVĂ A PARLAMENTULUI EUROPEAN ŞI A CONSILIULUI

                                                 de modificare a

           Directivei 2006/66/CE privind bateriile şi acumulatorii şi deşeurile de baterii şi
           acumulatori, în ceea ce priveşte competenţele de executare conferite Comisiei

     PARLAMENTUL EUROPEAN ŞI CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 175
     alineatul (1),

     având în vedere propunerea Comisiei5,

     având în vedere avizul Comitetului Economic şi Social European6,

     având în vedere avizul Comitetului Regiunilor7,

     hotărând în conformitate cu procedura prevăzută la articolul 251 din tratat,8

     întrucât:

     (1)    Directiva 2006/66/CE a Parlamentului European şi a Consiliului9 prevede ca anumite
            măsuri să fie adoptate în conformitate cu Decizia Consiliului 1999/468/CE din 28
            iunie 1999 de stabilire a normelor privind exercitarea competenţelor de executare
            conferite Comisiei.10

     (2)    Decizia 1999/468/CE a fost modificată prin Decizia 2006/512/CE, care a introdus o
            procedură de reglementare cu control pentru măsurile cu caracter general în vederea
            modificării unor elemente neesenţiale ale unui act de bază adoptat în conformitate cu
            procedura menţionată la articolul 251 din tratat, inclusiv prin eliminarea unora dintre
            aceste elemente sau prin completarea actului prin adăugarea unor noi elemente
            neesenţiale.

     5
             JO C […], […], p. […].
     6
             JO C […], […], p. […].
     7
             JO C […], […], p. […].
     8
             JO C […], […], p. […].
     9
             JO L 266, 26.9.2006, p. 1.
     10
             JO L 184, 17.7.1999, p. 23. Decizie, astfel cum a fost modificată prin Decizia 2006/512/CE (JO L 200,
             22.7.2006, p. 11).

RO                                                        3                                                          RO
 ---pagebreak---      (3)   În conformitate cu declaraţia comună a Parlamentului European, a Consiliului şi a
           Comisiei11 privind Decizia 2006/512/CE, actele care se află deja în vigoare trebuie să
           fie adaptate în conformitate cu procedurile aplicabile.

     (4)   În special, trebuie să se acorde Comisiei competenţa de a adapta Anexa III şi de a
           adopta şi revizui norme detaliate pentru etichetarea de baterii şi acumulatori. Deoarece
           măsurile respective au un caracter general şi vizează modificarea unor elemente
           neesenţiale din Directiva 2006/66/CE şi completarea acesteia prin adăugarea unor noi
           elemente neesenţiale, acestea trebuie adoptate în conformitate cu procedura de
           reglementare cu control menţionată la articolul 5a din Decizia 1999/468/CE.

     (5)   Prin urmare, Directiva 2006/66/CE trebuie modificată în consecinţă.

     (6)   Deoarece modificările care urmează să fie aduse Directivei 2006/66/CE constituie
           adaptări de natură tehnică, privind doar procedurile de comitologie, acestea nu necesită
           transpunerea de către statele membre. Prin urmare, nu este necesar să se prevadă
           dispoziţii în acest sens,

     ADOPTĂ PREZENTA DIRECTIVĂ:

                                               Articolul 1
     Directiva 2006/66/CE se modifică după cum urmează:
     (1)   La articolul 10, alineatul (4) se înlocuieşte cu următorul text:

             „Pot fi elaborate măsuri tranzitorii în conformitate cu procedura menţionată la
             articolul 24 alineatul (2) pentru a face faţă dificultăţilor cu care se confruntă un stat
             membru în îndeplinirea cerinţelor de la alineatul (2) ca rezultat al circumstanţelor
             naţionale specifice.

             Se stabileşte o metodologie comună pentru calcularea vânzărilor anuale de baterii şi
             acumulatori portabili către utilizatorii finali până la 26 septembrie 2007. Măsura
             respectivă, care vizează modificarea elementelor neesenţiale din prezenta directivă
             prin completarea acesteia, este adoptată în conformitate cu procedura de
             reglementare cu control menţionată la articolul 24 alineatul (3).”

     (2)   La articolul 12, alineatul (6), prima teză se înlocuieşte cu următorul text:

             „6. Anexa III poate fi adaptată sau completată pentru a lua în considerare progresul
             tehnic sau ştiinţific. Măsurile respective, care vizează modificarea elementelor
             neesenţiale din prezenta directivă, se adoptă în conformitate cu procedura de
             reglementare cu control menţionată la articolul 24 alineatul (3).”

     (3)   Articolul 17 se înlocuieşte cu următorul text:

     11
           JO C 255, 21.10.2006, p. 1

RO                                                  4                                                    RO
 ---pagebreak---                                               „Articolul 17

                                               Înregistrare

             Statele membre se asigură că fiecare producător este înregistrat. Înregistrarea se
             supune aceloraşi cerinţe procedurale în fiecare stat membru. Cerinţele respective
             privind înregistrarea, care vizează modificarea elementelor neesenţiale din prezenta
             directivă prin completarea acesteia, se stabilesc în conformitate cu procedura de
             reglementare cu control menţionată la articolul 24 alineatul (3).”

     (4)    Articolul 21 se modifică după cum urmează:

            (a)    Alineatul (2) se înlocuieşte cu următorul text:

             „2. Statele membre se asigură că, până la 26 septembrie 2009, capacitatea tuturor
             bateriilor şi acumulatorilor portabili şi auto este indicată pe acestea în mod vizibil,
             lizibil şi de neşters. Se stabilesc norme detaliate de aplicare a prezentei cerinţe,
             inclusiv metode armonizate pentru determinarea capacităţii şi a utilizării adecvate,
             până la 26 martie 2009. Măsurile respective, care vizează modificarea elementelor
             neesenţiale din prezenta directivă prin completarea acesteia, sunt adoptate în
             conformitate cu procedura de reglementare cu control menţionată la articolul 24
             alineatul (3).”

            (b)    Alineatul (7) se înlocuieşte cu următorul text:

             „7. Pot fi acordate derogări de la cerinţele de etichetare prevăzute de prezentul
             articol. Măsurile respective, care vizează modificarea elementelor neesenţiale din
             prezenta directivă prin completarea acesteia, sunt adoptate în conformitate cu
             procedura de reglementare cu control menţionată la articolul 24 alineatul (3).”

     (5)    La articolul 24, alineatul (3) se înlocuieşte cu următorul text:

             „3. În cazul în care se face trimitere la prezentul alineat, se aplică articolul 5a
             alineatele (1)-(4) şi articolul 7 din Decizia 1999/468/CE, având în vedere dispoziţiile
             articolului 8.”

                                                Articolul 2

     Prezenta directivă intră în vigoare în a [..] zi de la data publicării în Jurnalul Oficial al
     Uniunii Europene.

                                                Articolul 3

     Prezenta directivă se adresează statelor membre.

RO                                                   5                                                 RO
 ---pagebreak---      Adoptată la Bruxelles,

     Pentru Parlamentul European   Pentru Consiliu
     Preşedintele                  Preşedintele

RO                                   6               RO